**CENU APTAUJA Nr. TNPz 2025/89**

**“Sporta zāles grīdas lakas kārtas atjaunošana Sabiles sporta centrā un**

**Stendes sporta un brīvā laika pavadīšanas centrā”**

**INSTRUKCIJA PRETENDENTAM**

1. **Iepirkuma priekšmets:**
	1. **Iepirkuma priekšmets:** Sporta zāles grīdas lakas kārtas atjaunošana Sabiles sporta centrā un Stendes sporta un brīvā laika pavadīšanas centrā.
	2. **Paredzamais līguma izpildes laiks:** 15.08.2025. - 31.08.2025.
	3. **Līguma izpildes vieta:** Sabiles sporta centrs, Ventspils iela 17B, Sabile, Talsu novads un Stendes sporta un brīvā laika pavadīšanas centrs, Brīvības iela 15, Stende, Talsu novads.
	4. Līgums ar cenu aptaujas uzvarētāju tiks noslēgts pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2025. gada 11. augusta plkst. 10:00.**
	2. Kontaktpersona: Sabiles un Stendes apvienības pārvaldes vadītāja vietnieks Egils Alsbergs, tālr. 26686765, e-pasts: egils.alsbergs@talsi.lv.
	3. Iesūtot piedāvājumu, pretendentiem **obligāti** jānorāda: Pieteikums cenu aptaujai **“Sporta zāles grīdas lakas kārtas atjaunošana Sabiles sporta centrā un Stendes sporta un brīvā laika pavadīšanas centrā”**,identifikācijas Nr. TNPz 2025/89.
3. **Piedāvājuma noformēšana:**
	1. Pretendents (t.sk. apakšuzņēmēji un katrs piegādātāju apvienības dalībnieks) ir reģistrēts atbilstoši Latvijas Republikas normatīvo aktu prasībām.
	2. Pretendents iesniedz piedāvājumu, kas sastāv no aizpildīta 1. pielikuma – Pretendenta pieteikums un finanšu piedāvājums, 2. pielikuma – Darba apjomu tāme.
	3. Pretendents iepriekšējo 3 (trīs) gadu laikā (2022., 2023., 2024. un 2025. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros ir veikti līdzīga satura darbi.
	4. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** piedāvājumam jābūt izteiktam *eiro* bez PVN, atsevišķi jānorāda piedāvājuma cena ar PVN.
5. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai līdz piedāvājuma iesniegšanas termiņa beigām.
6. **Samaksas nosacījumi:** Apmaksa tiek veikta 10 (desmit) darba dienu laikā pēc darbu pieņemšanas – nodošanas akta parakstīšanas un e-rēķina saņemšanas Sabiles un Stendes apvienības pārvaldes oficiālajā e-adresē: \_DEFAULT@40900041078. Sūtot strukturētos elektroniskos e-rēķinus XML formātā, lūgums rēķinam klāt pievienot PDF faila formātu.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un lokālajā tāmē noteiktajām prasībām, kā arī citos gadījumos, kas noteikti normatīvajos aktos.